Előterjesztés a Zalakaros Város Önkormányzata Képviselőtestülete 2020. március 12-i ülésére.

Tárgy: Tájékoztatás magánutakról
Előterjesztést készítette: Bognár Ottó Péter településstratégiai ügyintéző            


Tisztelt Képviselőtestület!

Tájékoztatom Önöket, hogy a hivatal felé már több olyan esetben érkezett kérés, amelyben magántulajdonban lévő út helyreállítását, vagy közvilágítással történő ellátását kezdeményezték.
Jelen előterjesztéssel szeretnénk felhívni figyelmüket ezen utak problémáira.

Magántulajdonban lévő utak Zalakaroson:
· Csárda köz
· Tőzike köz
· Orgona köz egy része
· Mókus köz
· Berkenye köz „alsó ága”
· Harkály utca egy része
· Hegytető köz
· Búzavirág köz (az Önkormányzatnak is van tulajdonrésze: 12/80)
· a felsoroltakon kívül vannak csak helyrajzi számmal jelölt magánutak (belterületen: 1100, 1124/77, 1389, 1239/1, 1246, 1171, 904, 1193, 1313, 1272, 571/4, 571/5, 563/1, 537/3, 519, 493/1, 425, 433, 435/2, 438/2 hrsz-ú utak) 

A felsorolás nem tartalmazza a zártkerti magánutakat, valamint a külterületi mezőgazdasági utakat sem.

Némely út esetében csak ingatlannyilvántartás szempontjából beszélhetünk útról, némely esetben pedig a tulajdonviszonyok nincsenek rendezve, mivel a tulajdonosok egy része feltételezhetően elhunyt. 

Ezen utakon élők - akik sok esetben nem tulajdonosai az útnak -  is elvárják, hogy a Karos-Park Kft. a hóeltakarítást elvégezze. A Karos-Park Kft. természetesen ezen munkákat elvégzi, azonban továbbszámlázásra nincs lehetősége. (Ezen utak hóeltakarítását is az Önkormányzat fizeti.)

A Karos-Park kft. munkáját is nehezíti ezen utak állapota. Zalakaros Város Önkormányzata eddig ezen utak felújítását, karbantartását az utak magánjellege miatt nem támogatta. E problémára megoldást jelenthet az utak önkormányzati tulajdonba vétele, ez azonban jelentős kötelezettség átvállalást is von maga után. Az utak önkormányzati tulajdonba vétele korábban csak valamennyi tulajdonrész térítésmentes átadása esetén került tárgyalásra. 

A zártkert településrészen a magánutakon kívül található több olyan útként használt terület is, melyet a közszolgáltató is igénybe vesz, illetve irányfénnyel is rendelkezik. Ilyen például az ún. „Alsó – Hangulat utca”. Itt az út a magántelkek része, a tulajdoni lapokon művelési ágként szerepel. Természetesen a hóeltolás, illetve az út karbantartási igénye ezen utak esetében is jelentkezik. (Ilyen „út” még a Banyavölgyi út folytatása, illetve az „Akácos út”.)

Meg kell említeni továbbá azokat az utakat is, melyek közúti kapcsolattal nem rendelkeznek („zárványok”). Pl.: Panoráma – Kanica összekötő út, Zalagyöngye – Panoráma közötti tömbben. Ezek között található önkormányzati út, illetve magánút is. Zalakaros Város Önkormányzat Képviselőtestülete 2015. november 26-i ülésén már tárgyalta az úttal nem rendelkező ingatlanok, illetve közúti kapcsolattal nem rendelkező útszakaszok rendezésének kérdését, és akkor arról döntött, hogy a Képviselőtestület az úttal nem rendelkező ingatlanok, illetve közúti kapcsolattal nem rendelkező útszakaszok rendezése érdekében belterületen a rendezési terv szerinti utak kialakításához szükséges útterületek lejegyzését, kisajátítását abban az esetben kezdeményezi, amennyiben az érdekelt ingatlantulajdonosok településrendezési szerződés keretében átvállalják annak teljes költségeit.
   
Tisztelettel kérem a Képviselőtestületet, hogy a fent leírt problémákat megvitatni szíveskedjen, illetve amennyiben szükséges az intézkedésekről dönteni szíveskedjenek.

Zalakaros, 2020. február 26.

									Novák Ferenc
									 polgármester


Gazdasági Bizottság és a Humánpolitikai és Ügyrendi Bizottság határozata:
[bookmark: _GoBack]A bizottság javasolja a képviselőtestület számára, hogy hozzon olyan tartalmú határozatot, hogy a Park utcáról nyíló magánutak – Csárda köz, Tőzike köz, Orgona köz- önkormányzati tulajdonba történő átvétele kerüljön megvizsgálásra és az erre vonatkozó javaslat kerüljön benyújtásra a képviselőtestület számára.

